
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1494 

21 Ιουλίου 1999 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Επιχορήγηση εργοδοτών για απασχόληση ατόμων με 


ειδικές ανάγκες. 1 

Επιχορήγηση Νέων Ελεύθερων Επαγγελματιών (ΝΕΕ) 
Ατόμων με Ειδικές Ανάγκες. 2 


ΑΠΟΦΑΣΕΙ Σ 

Αριθ. 33700 (1) 

Επιχορήγηση εργοδοτών για απασχόληση ατόμων με ει¬ 
δικές ανάγκες. 

Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

Ι.ΤοΝ. 1262/1982, άρθρο 29, για την «παροχή κινήτρων 
ενίσχυσης της οικονομικής και περιφερειακής ανάπτυξης 
της χώρας και τροποποίηση συναφών διατάξεων», όπως 
τροποποιήθηκε με τα άρθρα 6, 7 και 8 του Ν. 1836/89 
«προώθηση της απασχόλησης και της επαγγελματικής 
κατάρτισης και άλλες διατάξεις» και το άρθρο 6 του Ν. 
2434/1996. 

2. Τις διατάξεις της παρ. 2α του άρθρου 1 του Ν. 
2469/1997 «περιορισμός και βελτίωση της αποτελεσματι- 
κότητας των κρατικών δαπανών» (Α' 38). 

3. Την υπ’ αριθ. 1445/22.6.1999 απόφαση του Δ.Σ. του 
ΟΑΕΔ (αριθ. συνεδρίασης 25/22.6.1999), που μας υπο¬ 
βλήθηκε με το υπ' αριθ. Β113182/28.6.1999 έγγραφό του, 
αποφασίζουμε: 

1. Καταρτίζουμε τρία (3) Προγράμματα Επιχορήγησης 
Ιδιωτικών Επιχειρήσεων, Επιχειρήσεων Τοπικής Αυτοδιοί¬ 
κησης, σύμφωνα μετά αναφερόμενα στο άρθρο 1, παρ. 3 
και 4, του Ν.2527/97, Επιχειρήσεων που προσλαμβάνου¬ 
με ΑΜΕΑ, με ή χωρίς διαδικασίες υποχρεωτικής πρόσλη¬ 
ψης, Συνεταιρισμών, Επαγγελματικών Σωματείων και 
Ενώσεων αυτών, Σωματείων, Αστικών Εταιρειών μη κερ¬ 
δοσκοπικού χαρακτήρα ή Κοινοπραξιών και γενικά Εργο¬ 
δοτών για τη δημιουργία οκτακόσιων (800) Νέων Θέσεων 
Εργασίας για την απασχόληση Ατόμων με Ειδικές Ανά¬ 
γκες, ηλικίας 16-65 ετών. 


2. ΦΟΡΕΙΣ - ΕΠΙΧΕΙΡΗΣΕΙΣ ΠΟΥ ΔΕΝ ΕΝΤΑΣΣΟΝΤΑΙ 
ΣΤΑ ΠΡΟΓΡΑΜΜΑΤΑ 

2.1 Δεν εντάσσονται στο πρόγραμμα Κρατικοί φορείς, 
ανεξάρτητα από το καθεστώς Δημοσίου ή Ιδιωτικού ή Μι¬ 
κτού Δικαίου που τους διέπει, όπως αναφέρονται στη 
παρ.1 του άρθρου 51 του Ν. 1892/90, όπως τροποποιήθη¬ 
κε με τηνπαρ. 6, άρθρο 4τουΝ. 1943/91: 

• Οι Κρατικές ή Δημόσιες και παραχωρηθείσες επιχει¬ 
ρήσεις, όπωςηΔΕΗ, ο ΟΤΕ, η Κρατική Ραδιοφωνία και Τη¬ 
λεόραση κτλ. 

• Τα κοινωφελή Ιδρύματα του Αστικού Κώδικα που πε¬ 
ριήλθαν στο Δημόσιο και χρηματοδοτούνται ή επιχορη¬ 
γούνται από αυτό. 

• Τα Κρατικά Νομικά Πρόσωπα που έχουν χαρακτηρι- 
σθεί από το Νόμο ή τα δικαστήρια ή Νομικά Πρόσωπα 
Ιδιωτικού Δικαίου, που χρηματοδοτούνται ή επιχορηγού¬ 
νται από οποιαδήποτε από τα αναφερόμενα Νομικά Πρό¬ 
σωπα. 

• Δήμοι - Κοινότητες - Δημοτικά ή Κοινοτικά Ιδρύματα 
και Νομικά Πρόσωπα, καθώς και Σύνδεσμοι Δήμων και 
Κοινοτήτων. 

• Όλες γενικά οι Τράπεζες, οι πολιτικές οργανώσεις, τα 
κόμματα και τα πολιτικά και ιδιωτικά γραφεία των βου¬ 
λευτών. 

• Οι επιχειρήσεις που λειτουργούν αποκλειστικά και μό¬ 
νο βραδινές ώρες. 

2.2 Από τους Φορείς που αναφέρονται στην παράγρα¬ 
φο 2.1 εξαιρούνται και δύνανται να επιχορηγηθούν οι 
εταιρείες στις οποίες συμμετέχουν οι Φορείς αυτοί και οι 
οποίες έχουν Νομική μορφή ΑΕ, ΑΕΒΕ και ΕΠΕ και λει¬ 
τουργούν με τους κανόνες του ελεύθερου ανταγωνισμού 
και δεν έχουν μονοπωλιακό προνόμιο. 

3. ΔΙΑΡΘΡΩΣΗ ΠΡΟΓΡΑΜΜΑΤΩΝ 

α) ΠΡΟΓΡΑΜΜΑ Α: ΠΛΗΡΟΥΣ ΑΠΑΣΧΟΛΗΣΗΣ 

Για την δημιουργία επτακοσίων (700) Νέων Θέσεων Ερ¬ 
γασίας πλήρους απασχόλησης, για Ατομα με Ειδικές Ανά¬ 
γκες. 

Η διάρκεια της επιχορήγησης ορίζεται σε 36 μήνες, με 
την υποχρέωση ο εργοδότης να απασχολήσει το άτομο 
μετά τη λήξη του 36μηνου, άλλους δώδεκα (12) μήνες χω¬ 
ρίς επιχορήγηση. 

β) ΠΡΟΓΡΑΜΜΑ Β: ΜΕΡΙΚΗΣ ΑΠΑΣΧΟΛΗΣΗΣ 

Γ ια την δημιουργία είκοσι (20) Νέων Θέσεων Εργασίας 
μερικής απασχόλησης, για Άτομα με Ειδικές Ανάγκες που 

έχουν περιορισμένες δυνατότητες για απασχόληση με 
πλήρες ωράριο, λόγω σοβαρής σωματικής ή ψυχικής 
βλάβης και για ώρες ίσες με το ήμισυ των ωρών της ημε¬ 
ρήσιας υποχρεωτικής απασχόλησης. 

Η διάρκεια της επιχορήγησης ορίζεται σε 36 μήνες, με 
την υποχρέωση ο εργοδότης να απασχολήσει το άτομο 
μετά τη λήξη του 36μηνου, άλλους δώδεκα (12) μήνες χω¬ 
ρίς επιχορήγηση. 

γ) ΠΡΟΓΡΑΜΜΑ Γ: ΟΡΙΣΜΕΝΟΥ ΧΡΟΝΟΥ ΣΥΜΒΑΣΗΣ 
Για την δημιουργία ογδόντα (80) Νέων Θέσεων Εργα¬ 
σίας για την απασχόληση ΑΜΕΑ από επιχειρήσεις Τοπι¬ 
κής Αυτοδιοίκησης, σύμφωνα με το άρθρο 1, παρ. 3 και 4, 
του Ν.2527/97, καθώς και από Ξενοδοχειακές - Τουριστι¬ 
κές και άλλες Εποχιακές επιχειρήσεις, εφ"όσον αυτές 
τους παρέχουν απασχόληση τουλάχιστον πέντε (5) μη¬ 
νών. 

Στην περίπτωση αυτή, ο χρόνος έναρξης της επιχορή¬ 
γησης θα είναι η ημερομηνία έναρξης της ορισμένου χρό¬ 
νου σύμβασης και ο χρόνος λήξης η ημερομηνία λήξης 
της ορισμένου χρόνου σύμβασης. 

4. ΠΟΣΟ ΕΠΙΧΟΡΗΓΗΣΗΣ 

Το ποσό της επιχορήγησης για κάθε προσλαμβανόμενο 
άτομο ορίζεται: 

- Για τα προγράμματα Α και Γ (ΠΛΗΡΟΥΣ ΑΠΑΣΧΟ¬ 
ΛΗΣΗΣ και ΟΡΙΣΜΕΝΟΥ ΧΡΟΝΟΥ ΣΥΜΒΑΣΗΣ) στις επτά 
χιλιάδες (7.000) δρχ. την ημέρα για το πρώτο δωδεκάμη¬ 
νο, επτά χιλιάδες πεντακόσιες (7.500) δρχ. την ημέρα για 
το δεύτερο δωδεκάμηνο και οκτώ χιλιάδες πεντακόσιες 
(8.500) δρχ. την ημέρα για το τρίτο δωδεκάμηνο, χωρίς 
καμία άλλη παροχή από τον ΟΑΕΔ (ασφάλεια κλπ). 

- Για το πρόγραμμα Β (ΜΕΡΙΚΗΣ ΑΠΑΣΧΟΛΗΣΗΣ) σπς 
πέντε χιλιάδες πεντακόσιες (5.500) δρχ. την ημέρα και για 
τους 36 μήνες. 

Η επιχορήγηση θα υπολογίζεται για κάθε εργάσιμη ημέ¬ 
ρα και μέχρι 26 ημέρες κατ’ ανώτατο όριο για κάθε μήνα, 

5. ΕΚΔΟΣΗ ΕΓΚΡΙΤΙΚΩΝ ΑΠΟΦΑΣΕΩΝ ΥΠΑΓΩΓΗΣ ΣΤΑ 
ΠΡΟΓΡΑΜΜΑΤΑ 

α) Οι εγκριτικές αποφάσεις θα εκδίδονται για το νομό 
Αττικής (πλην Τ.Υ. ΟΑΕΔ Μεγάρων, Ελευσίνας και Λαυρί¬ 
ου) και τους νομούς Θεσ/νίκης, Μαγνησίας, Αχαΐας, Ηρα¬ 
κλείου και Λάρισας, από τα αντίστοιχα Γραφεία Εργασίας 
Ειδικών Κοινωνικών Ομάδων. 

Στους υπόλοιπους νομούς οι αποφάσεις θα εκδίδονται 
από πςκατάτόπους αρμόδιες Υπηρεσίες (ΚΠΑή Γραφεία 
Εργασίας ή Υ.Ν. ή Τ.Υ.). 

Το διάστημα έκδοσης της εγκριτικής απόφασης ορίζε¬ 
ται στις είκοσι (20) το ανώτερο ημέρες από την ημερομη¬ 
νία υποβολής της σχετικής αίτησης. 

β) Η πρόσληψη του ατόμου θα γίνεται μετά την έκδοση 
της εγκριτικής απόφασης και η επιχορήγηση της επιχεί¬ 
ρησης θα αρχίζει από την ημερομηνία πρόσληψης του 
ατόμου. 

γ) Κατ'εξαίρεση είναι δυνατόν επιχείρηση η οποία προ- 
σέλαβε ΑΜΕΑ τριάντα (30) εργάσιμες ημέρες πριν από 
την ημερομηνία υποβολής της αίτησης, να υπαχθεί στο 
πρόγραμμα και να επιχορηγηθεί από την ημερομηνία 
πρόσληψης του ατόμου. 

δ) Οι εγκριτικές αποφάσεις για την καταβολή της επιχο- 
Ρήγησης θα κοινοποιούνται στις αρμόδιες κατά τόπο 
Υπηρεσίες του ΟΑΕΔ, καθώς και στον εργοδότη. 

ε ) ^ προθεσμία πλήρωσης των θέσεων που εγκρίνονται 
από τον προϊστάμενο των αρμοδίων Υπηρεσιών του ΟΑ¬ 


ΕΔ, είναι δύο (2) μήνες το αργότερο από την ημερομηνία 
κοινοποίησης της σχετικής εγκριτικής απόφασης. 

Ειδικά για τις αποφάσεις που θα εκδοθούν μετά την 
1.5.2000, η προθεσμία ορίζεται μέχρι 30.6.2000. 

6. ΤΡΙΜΗΝΟ ΠΡΟΚΑΤΑΡΤΙΣΗΣ ΚΑΙ ΠΡΟΣΑΡΜΟΓΗΣ 
Για τα προγράμματα Α, Β και Γ: 

Το πρώτο τρίμηνο από τη πρόσληψη του Ατόμου με Ει¬ 
δικές Ανάγκες, θεωρείται ΠΕΡΙΟΔΟΣ ΠΡΟΚΑΤΑΡΤΙΣΗΣ 
ΚΑΙ ΠΡΟΣΑΡΜΟΓΗΣ. 

Στο διάστημα αυτό η επιχείρηση - εργοδότης που υπά¬ 
γεται στο πρόγραμμα, υποχρεούται να ορίσει άτομο της 
επιχείρησης, το οποίο θα έχει την ευθύνη να εκπαιδεύσει 
τον εργαζόμενο στο αντικείμενο απασχόλησής του και να 
τον βοηθήσει να ενταχθεί ομαλά στην παραγωγική διαδι¬ 
κασία. 

Σημειώνεται ότι, εάν το άτομο παρουσιάζει ιδιαίτερες 
δυσκολίες προσαρμογής (π.χ. ψυχιατρικό πρόβλημα, 
νοητική υστέρηση, κώφωση, παραπληγία, τετραπληγία 
κλπ) είναι δυνατόν η περίοδος προκατάρτισης και προ¬ 
σαρμογής να επιμηκυνθεί και να γίνει μέχρι πέντε (5) μή¬ 
νες, κατά την κρίση του αρμόδιου υπαλλήλου της Υπηοε- 
σίας του ΟΑΕΔ. * ’ 

Η μέθοδος υλοποίησης των ενεργειών προκατάρτισης 
και προσαρμογής του ατόμου προσδιορίζεται σε σχετικό 
διάγραμμα που θα δίνεται στην επιχείρηση από την υπη¬ 
ρεσία του ΟΑΕΔ η οποία θα εκδίδει την εγκριτική απόφα¬ 
ση υπαγωγής στο πρόγραμμα (Γρ. Εργασίας Ε.Κ.Ο ΚΠΑ 
Γρ. Εργασίας, Υ.Ν, Τ.Υ κλπ). 

Για τις παραπάνω ενέργειες προκατάρτισης και προ¬ 
σαρμογής του ατόμου, η επιχείρηση θα επιχορηγείται με 
το ποσό των τριακοσίων χιλιάδων (300.000) δραχμών, 
ανεξάρτητα της χρονικής διάρκειας της περιόδου προκα¬ 
τάρτισης και προσαρμογής (3 έως 5 μήνες), το οποίο θα 
καταβάλλεται μετά την υλοποίηση των ενεργειών αυτών, 
μετά από εισηγητική έκθεση του αρμοδίου υπαλλήλου 
του ΟΑΕΔ (Γρ. Εργασίας Ε.Κ.Ο., ΚΠΑ, Γρ. Εργασίας, Υ.Ν., 
Τ.Υ.), ότι ο εργαζόμενος βοηθήθηκε ουσιαστικά και είχε 
θετική προσαρμογή στον εργασιακό χώρο και μέσα στο 
πρώτο δωδεκάμηνο απασχόλησης του ατόμου. 

Σημειώνεται ότι κατά την περίοδο αυτή καταβάλλεται 
στην επιχείρηση και η κανονική ημερήσια επιχορήγηση. 

Εάν στα παραπάνω προγράμματα υπαχθεί επιχείρηση 
για πρόσληψη ΑΜΕΑ που το απασχόλησε στο παρελθόν, 
δεν δικαιούται της ειδικής επιχορήγησης προκατάρτισης 
και προσαρμογής. 

7. ΜΕΤΑΤΡΟΠΗ ΠΡΟΓΡΑΜΜΑΤΟΣ Β· ΜΕΡΙΚΗΣ 
ΑΠΑΣΧΟΛΗΣΗΣ 

Εάν στη διάρκεια του πρώτου δωδεκάμηνου του προ¬ 
γράμματος Β (ΜΕΡΙΚΗΣ ΑΠΑΣΧΟΛΗΣΗΣ), το άτομο έχει 
θετική προσαρμογή στον εργασιακό χώρο, είναι δυνατή η 
μετατροπή του προγράμματος, από μερική σε πλήρη 
απασχόληση για το υπόλοιπο διάστημα και μέχρι τη λήξη 

Η μετατροπή του προγράμματος θα γίνεται μετά από αί¬ 
τηση της επιχείρησης και θα εκδίδεται εγκριτική απόφα¬ 
ση εντός είκοσι (20) ημερών από την αρμόδια υπηρεσία 
του ΟΑΕΔ που εξέδωσε την αρχική απόφαση υπαγωγής. 

8. ΕΠΙΜΗΚΥΝΣΗ ΧΡΟΝΟΥ ΕΠΙΧΟΡΗΓΗΣΗΣ 

α) Είναι δυνατή η επιμήκυνση του χρόνου επιχορήγη¬ 
σης (36μηνου) κατά τέσσερις (4) το πολύ μήνες σε περί- 
τττωση χορήγησης ομαδικής άδειας απουσίας προσωπι¬ 
κού, σοβαρής ασθένειας εργαζομένου, άδειας χωρίς 

αποδοχές κλπ, μετά από αίτηση του εργοδότη και από¬ 
φαση του προϊσταμένου της αρμόδιας Υπηρεσίας του 
ΟΑΕΔ. 

β) Ειδικά για τα άτομα με ψυχιατρικά προβλήματα και 
για τις περιπτώσεις άδειας κυοφορίας - τοκετού, ο χρό¬ 
νος επιχορήγησης (36 μήνες) του εργοδότη, μπορεί να 
επιμηκυνθεί μέχρι και έξι (6) μήνες, αφού προηγουμένως 
προσκομισθεί βεβαίωση από τον αρμόδιο γιατρό. 

γ) Επίσης σε περίπτωση αντικατάστασης ατόμου μέσα 
στην προθεσμία των εξήντα (60) ημερών ή εκπρόθεσμης 
αντικατάστασης, για την οποία όμως εκδόθηκε θετική 
απόφαση από τον Περ/κό Δ/ντή ή το Δ.Σ. του ΟΑΕΔ, είναι 
δυνατή η επιμήκυνση του χρόνου επιχορήγησης κατά δύο 

(2) το πολύ μήνες για κάθε άτομο που αντικαταστάθηκε 
μετά από αίτηση του εργοδότη και απόφαση του αρμόδι¬ 
ου προϊσταμένου της Υπηρεσίας του ΟΑΕΔ. 

9. ΠΡΟΫΠΟΘΕΣΕΙΣ ΥΠΑΓΩΓΗΣ 
Απαραίτητες προϋποθέσεις για την υπαγωγή επιχειρή¬ 
σεων στα προγράμματα αυτά είναι: 

α) Τα άτομα που θα προσληφθούν να είναι Άτομα με Ει¬ 
δικές Ανάγκες και να έχουν πιστοποιηθεί ως τέτοια, με πο¬ 
σοστό αναπηρίας από 50% και πάνω, από Υγειονομική 
Επιτροπή της Νομαρχίας ή του ΙΚΑ. 

β) Να έχουν την Ελληνική Υπηκοότητα ή την Υπηκοότη¬ 
τα κράτους - μέλους της Ε.Ε. ή να είναι "Ελληνες Ομογε¬ 
νείς που απασχολούνται νόμιμα στην Ελλάδα ή να εμπί¬ 
πτουν στο άρθρο 11 του ΚΑΝ/ΕΟΚ/1612/68. 

γ) Να μην έχουν απολύσει Άτομο με Ειδικές Ανάγκες κα¬ 
τά την διάρκεια των τριών (3) μηνών που προηγούνται της 
ημερομηνίας υποβολής της σχετικής αίτησης στην αρμό¬ 
δια υπηρεσία του ΟΑΕΔ. Η απόλυση άλλου εργαζομένου 
πλην ΑΜΕΑ, δεν δεσμεύει την υπαγωγή της επιχείρησης 
στο πρόγραμμα. 

Παρέχεται η ευχέρεια να υπαχθούν στα προγράμματα 
και επιχειρήσεις που κατά την κρίσιμη περίοδο των τριών 

(3) μηνών απέλυσαν μεν ΑΜΕΑ αλλά το αντικατέστησαν 
με άλλο ΑΜΕΑ, καθώς και επιχειρήσεις που δεν αντικατέ¬ 
στησαν τα Άτομα με Ειδικές Ανάγκες που σταμάτησαν να 
εργάζονται κατά την κρίσιμη περίοδο, επειδή στρατεύθη- 
καν ή συνταξιοδοτήθηκαν ή αποχώρησαν οικειοθελώς. 

Στις περιπτώσεις αυτές η επιχείρηση πρέπει κατά την 
ημέρα υποβολής των δικαιολογητικών να καταθέσει και 
τα ανάλογα δικαιολογητικά στράτευσης, συνταξιοδότη- 
σης, λήξης της σύμβασης εργασίας ή παραίτησής του. 

γ) Να απασχολήσουν τα άτομα που θα προσλάβουν, σε 
αντικείμενο ίδιο ή παραπλήσιο της ειδικότητάς τους. 

δ) Σε περίπτωση απόλυσης ατόμου πριν από τη λήξη 
των σαράντα οκτώ (48) μηνών η επιχείρηση είναι υποχρε¬ 
ωμένη να το αντικαταστήσει με άλλο ΑΜΕΑ (για το οποίο 
συντρέχουν οι συνθήκες της παρ. α), το αργότερο μέσα 
σε εξήντα (60) εργάσιμες ημέρες από την απόλυση. Στην 
περίπτωση αυτή η επιχορήγηση θα συνεχιστεί από την 
ημερομηνία της αντικατάστασης του απολυθέντος και μέ¬ 
χρι τη λήξη του προγράμματος. 

Στην αντίθετη περίπτωση η επιχείρηση είναι υποχρεω¬ 
μένη να επιστρέφει το μισό της επιχορήγησης που της κα¬ 
ταβλήθηκε, μέχρι την ημέρα της απόλυσης του ατόμου. 

Εξαιρείται της υποχρέωσης αυτής η επιχείρηση που 
δεν εξευρίσκει άλλο Άτομο με Ειδικές Ανάγκες της αυτής 
ή παραπλήσιας ειδικότητας, βεβαιουμένου τούτου από 
την αρμόδια Υπηρεσία του ΟΑΕΔ. 

Η βεβαίωση αυτή θα παραμένει στον φάκελο της επι¬ 


χείρησης που τηρεί η κατά τόπο αρμόδια Υπηρεσία του 
ΟΑΕΔ. 

Επίσης εξαιρείται της παραπάνω υποχρέωσης, η επι¬ 
χείρηση της οποίας ο εργαζόμενος κατά το διάστημα του 
48μήνου, απεχώρησε οικειοθελώς ή στρατεύθηκε ή συ- 
νταξιοδοτήθηκε. 

Στην περίπτωση αυτή η επιχείρηση θα επιχορηγηθεί κα¬ 
νονικά μέχρι την προηγούμενη της οικειοθελούς αποχώ¬ 
ρησης ή στράτευσης ή συνταξιοδότησης του Ατόμου με 
Ειδικές Ανάγκες, μη υποχρεούμενη στην αντικατάστασή 
του με άλλο Άτομο με Ειδικές Ανάγκες. 

ε) Οι επιχειρήσεις που υπάγονται στο πρόγραμμα Γ 
(ΟΡΙΣΜΕΝΟΥ ΧΡΟΝΟΥ ΣΥΜΒΑΣΗΣ) εξαιρούνται του δε¬ 
σμευτικού τριμήνου (γιααπόλυση άλλου ΑΜΕΑ), εφ’ όσον 
η απόλυση του ατόμου αυτού είναι στα πλαίσια της ολο¬ 
κλήρωσης προηγούμενου προγράμματος. 

10. ΔΕΣΜΕΥΤΙΚΕΣ ΠΕΡΙΠΤΩΣΕΙΣ ΜΗ ΥΠΑΓΩΓΗΣ ΣΤΑ 
ΠΡΟΓΡΑΜΜΑΤΑ 

α) Δεν επιχορηγούνται εργοδότες για εργαζόμενους, οι 
οποίοι είναι σύζυγοι τους ή συνδέονται με Α' βαθμού συγ¬ 
γένεια (εξ αίματος ή εξ αγχιστείας). 

β) Ο.Ε., Ε.Ε., Α.Ε. και ΕΠΕ για τους ομόρρυθμους εταί¬ 
ρους στις Ο.Ε. και Ε.Ε., για τα μέλη του Δ.Σ. στις Α.Ε. και 
για τους διαχειριστές που έχουν εταιρική μερίδα στις 
ΕΠΕ. 

γ) Οι σύζυγοι και οι συγγενείς α' βαθμού (εξ αίματος ή 
εξ αγχιστείας) των ομορρύθμων εταίρων στις Ο.Ε. και 
Ε.Ε., των μελών του Δ.Σ. στις Α.Ε. και των διαχειριστών 
που έχουν εταιρική μερίδα στις ΕΠΕ. 

δ) Δεν είναι δυνατόν να επιχορηγηθούν επιχειρήσεις για 
τα ίδια άτομα για τα οποία είχαν υπαχθεί σε πρόγραμμα 
επιχορήγησης ΝΘΕ ΑΜΕΑ κατά τα έτη 1996 και 1997. 

Εξαιρούνται και δύνανται να υπαχθούν στα παραπάνω 
προγράμματα επιχειρήσεις για τα ίδια άτομα, για τα οποία 
επιχορηγήθηκαν κατά τα έτη 1996, 1997 και 1998 εφ’ό- 
σον: 

- πρόκειται για ένταξη στο πρόγραμμα «Γ» (ΟΡΙΣΜΕ¬ 
ΝΟΥ ΧΡΟΝΟΥ ΣΥΜΒΑΣΗΣ) 

- πρόκειται για άτομα, τα οποία βρίσκονται στο όριο ηλι¬ 
κίας συνταξιοδότησης ή είναι πάνω από 45 ετών 

- πρόκειται για άτομα με ψυχιατρικά προβλήματα ή νοη- 
τική υστέρηση, κώφωση, παραπληγία, τετραπληγία κλπ. 

11. ΔΙΚΑΙΟΛΟΓΗΤΙΚΑ ΥΠΑΓΩΓΗΣ ΣΤΑ ΠΡΟΓΡΑΜΜΑΤΑ 

Για να υπαχθεί στα προγράμματα αυτά μία επιχείρηση 

θα πρέπει να υποβάλλει στην αρμόδια Υπηρεσία του ΟΑ¬ 
ΕΔ (Γρ. Εργασίας ΕΚΟ ή ΚΠΑή Γρ. Εργασίας ή Υ.Ν. ή Τ.Υ.) 
τα εξής δικαιολογητικά: 

α) Αίτηση που θα περιέχει την επωνυμία της επιχείρη¬ 
σης, το αντικείμενο της οικονομικής δραστηριότητας και 
τον αριθμό των ατόμων που θα προσλάβει σύμφωνα με το 
πρόγραμμα. 

β) Υπεύθυνη δήλωση του Ν. 1599/86 ότι: 

• το τρίμηνο που προηγείται από το μήνα της πρόσλη¬ 
ψης του Ατόμου με Ειδικές Ανάγκες, δεν απέλυσε άλλα 
Άτομα με Ειδικές Ανάγκες για τα οποία συντρέχουν οι 
προϋποθέσεις της παρ. 9α ή ότι αυτούς που απέλυσε 
τους αντικατέστησε (εφ' όσον είχε την υποχρέωση). 

• κατά τον ενδιάμεσο χρόνο μεταξύ ημερομηνίας αίτη¬ 
σης υπαγωγής στο πρόγραμμα και ημερομηνίας έκδοσης 
της εγκριτικής απόφασης δεν θα απολύσει Άτομα με Ειδι¬ 
κές Ανάγκες 

• έλαβε γνώση και αποδέχεται τους όρους του προ¬ 
γράμματος αυτού. 

12. ΔΙΚΑΙΟΛΟΓΗΤΙΚΑ ΓΙΑ ΚΑΤΑΒΟΛΗ ΕΠΙΧΟΡΗΓΗΣΗΣ 
Για την καταβολή της επιχορήγησης η επιχείρηση θα 
υποβάλει στην αρμόδια Υπηρεσία του ΟΑΕΔ τα εξής δι- 
καιολογητικά: 

α) Κατάσταση χωριστή για κάθε πρόγραμμα που θα πε¬ 
ριλαμβάνει: 

• Το ονοματεπώνυμο των προσληφθέντων βάσει του 
προγράμματος 

• Τη χρονολογία γέννησης, την ειδικότητα, τη χρονο¬ 
λογία πρόσληψης, το συνολικό αριθμό ημερών απασχό¬ 
λησης 

• Το ποσό με το οποίο βαρύνεται ο ΟΑΕΔ σύμφωνα με 
το πρόγραμμα 

• Το συνολικό ακαθάριστο ποσό που δικαιούται ο ερ¬ 
γαζόμενος το οποίο δεν θα είναι κατώτερο του προβλε- 
πομένου από τις ισχύουσες Συλλογικές Συμβάσεις Εργα¬ 
σίας (Σ.Σ.Ε) 

• Στήλη υπεύθυνης δήλωσης, στην οποία να έχουν υπο¬ 
γράψει τα απασχοληθέντα Άτομα με Ειδικές Ανάγκες, ότι 
εργάσθηκαν και πληρώθηκαν για το χρονικό διάστημα, 
για το οποίο ζητείται η επιχορήγηση. 

Σε περίπτωση που δεν υπάρχει η ως άνω υπογραφή των 
ατόμων γιατί έχει διακοπεί η σχέση εργασίας τους με τον 
εργοδότη (απόλυση, οικειοθελής αποχώρηση κλπ), θα 
λαμβάνεται ως αποδεικτικό στοιχείο απασχόλησής τους 
η μισθολογική κατάσταση θεωρημένη από το ΙΚΑ και 
υπεύθυνη δήλωση του Ν. 1599/86 του εργοδότη, ότι απα¬ 
σχόλησε τα άτομα αυτά. 

β) Φωτοτυπημένο αντίγραφο της αναγγελίας πρόσλη¬ 
ψης, στην οποία θα σημειώνεται από την αρμόδια υπηρε¬ 
σία, ότι το άτομο που έχει προσληφθεί είναι άτομο με ει¬ 
δικές ανάγκες για το οποίο συντρέχουν οι προϋποθέσεις 
της παρ. 9.α (μόνο για την πρώτη φορά υποβολής των δι- 
καιολογητικών). 

γ) Βεβαίωση ασφαλιστικής και φορολογικής ενημερό- 
τητας ή βεβαίωση οφειλής, εφ’ όσον πρόκειται να κατα¬ 
βληθεί επιχορήγηση άνω των τριακοσίων χιλιάδων 
(300.000) δραχμών. 

δ) Βιβλιάριο αγοράς ενσήμων (επικυρωμένες φωτοτυ¬ 
πίες). 

ε) Κατάσταση ασφάλισης προσωπικού. 

Είναι δυνατή η καταβολή της επιχορήγησης και σε πε¬ 
ρίπτωση που οι φορείς κοινωνικής ασφάλισης έχουν επι¬ 
βάλλει στην επιχείρηση πράξη εισφορών και έχουν προ¬ 
χωρήσει σε διακανονισμό της καταβολής των εισφορών 
αυτών, οπότε αρκεί η προσκόμιση της πράξης αυτής και 
του διακανονισμού και θα εξετάζεται εάν ο εργοδότης εί¬ 
ναι ενήμερος προς τις υποχρεώσεις του. 

στ) Επικυρωμένη φωτοτυπία αστυνομικής ταυτότητας 
των προσληφθέντων μισθωτών (μόνο για την πρώτη φο¬ 
ρά υποβολής δικαιολογητικών). 

ζ) Η πρώτη επιχορήγηση θα καταβάλλεται στην επιχεί¬ 
ρηση μετά από δίμηνη τουλάχιστον απασχόληση του ερ¬ 
γαζόμενου. Στη συνέχεια και μέχρι τη λήξη του 36μηνου, 
θα καταβαλλεται κάθε μήνα και εντός είκοσι (20) εργασί¬ 
μων ημερών από την υποβολή της αίτησης για την εί¬ 
σπραξη της επιχορήγησης. 

13. Α-ΙΩΣΕΙΣ ΕΡΓΟΔΟΤΩΝ - ΠΑΡΑΓΡΑΦΗ 
Αξιώσεις εργοδοτών για είσπραξη επιχορήγησης για 
άτομα που θα υπαχθούν στα προγράμματα αυτής της 
απόφασης, ασκούνται μέσα σε έξι (6) το αργότερο μήνες 
από το μήνα της πραγματικής απασχόλησης των ατόμων 
αυτών. 


Μετά την παρέλευση της προθεσμίας αυτής η αξίωση 
παραγράφεται. 

14. ΕΝΣΤΑΣΕΙΣ - ΕΠΙΛΥΣΗ ΔΙΑΦΟΡΩΝ 

Για κάθε διαφορά που τυχόν θα προκύπτει κατά την 
εφαρμογή του προγράμματος μεταξύ εργοδότη και ΟΑ- 
ΕΔ (πχ. εκπρόθεσμη αίτηση υπαγωγής στο πρόγραμμα, 
εκπρόθεσμη αντικατάσταση, εκπρόθεσμη αξίωση για κα¬ 
ταβολή της επιχορήγησης κλπ), θα εκδίδεται απορριπτι¬ 
κή απόφαση από το Γρ. Εργασίας ΕΚΟ, ΚΠΑ, Γρ. Εργα¬ 
σίας, Υ.Ν., Τ.Υ, η οποία θα διαβιβάζεται προς επίλυση 
στην αρμόδια Περ/κή Δ/νση. 

Σε περίπτωση έκδοσης απορριπτικής απόφασης από 
τον Περ/κό Δ/ντή ο ενδιαφερόμενος δύναται εντός τριά¬ 
ντα (30) ημερών από την κοινοποίησή της, να ασκήσει έν¬ 
σταση και η διαφορά θα επιλύεται από το Δ.Σ. του ΟΑΕΔ, 
μετά από εισήγηση της Υπηρεσίας Ειδικών Κοινωνικών 
Ομάδων. 

15. ΣΥΣΤΗΜΑ ΕΛΕΓΧΟΥ ΚΑΙ ΠΑΡΑΚΟΛΟΥΘΗΣΗΣ 

α) Προκειμένου να εξασφαλισθεί η αποτελεσματικότη- 
τα των ενεργειών απασχόλησης, λαμβάνονται τα ανα¬ 
γκαία μέτρα με σκοπό: 

- Την πίστη τήρηση των Εθνικών διατάξεων 

- Την ορθή υλοποίηση των ενεργειών και τη διαπίστωση 
του εάν αυτές είναι σύμφωνες με τις ισχύουσες ρυθμί¬ 
σεις. 

- Την πρόληψη ή την διαπίστωση τυχόν παραβάσεων και 
την επιβολή κυρώσεων. 

- Την ανάκτηση τυχόν καταβληθέντων κεφαλαίων μετά 
τη διαπίστωση σχετικής παράβασης. 

β) Οι ελεγχόμενες επιχειρήσεις υποχρεούνται: 

Να παρέχουν κάθε δυνατή βοήθεια και ενημέρωση 
προς τους ελεγκτές υπαλλήλους. 

- Να τηρούν τα αποδεικτικά στοιχεία και έγγραφα που 
αναφέρονται στην παρούσα ΥΑ για 6 μήνες μετά τη λήξη 
του προγράμματος. 

γ) Για την ομαλή πορεία των προγραμμάτων με σκοπό 
την επίτευξη των στόχων τους, ώστε να μην υπάρχουν 
αποκλίσεις, ανά 3μηνο θα παρακολουθούνται: 

- οι εγκριθείσες θέσεις 

- η κάλυψη των θέσεων 

- η καταβολή των επιχορηγήσεων κλπ. 

16. ΔΙΑΔΙΚΑΣΙΑ ΕΛΕΓΧΟΥ 

α) Ο έλεγχος των προγραμμάτων απασχόλησης των 
επιχειρήσεων διενεργείται από δύο (2) υπαλλήλους - ελε¬ 
γκτές και υλοποιείται σε τρεις βαθμίδες. 

αα) Πρωτοβάθμιος που διενεργείται από υπαλλήλους 
των Γραφείων ΕΚΟ, ΚΠΑ, Γ ρ. Εργασίας, Υ.Ν, Τ.Υ, του ΟΑ¬ 
ΕΔ μετά από εντολή του Προϊσταμένου τους. 

αβ) Δευτεροβάθμιος που διενεργείται από υπαλλήλους 
των Υπηρεσιών των οικείων Περ/κών Δ/νσεων του ΟΑΕΔ, 
μετά από εντολή του Περ/κού Δ/ντή. 

αγ) Τριτοβάθμιος που διενεργείται με εντολή της Διοί¬ 
κησης του ΟΑΕΔ και από υπαλλήλους που ορίζει αυτή. 

β) Κατά τον έλεγχο για τη διαπίστωση της υλοποίησης 
του προγράμματος θα συντάσσεται έκθεση 

17. ΑΝΑΔΡΟΜΙΚΗ ΙΣΧΥΣ ΠΡΟΓΡΑΜΜΑΤΩΝ 

Στα παραπάνω προγράμματα είναι δυνατόν να υπα¬ 
χθούν και να επιχορηγηθούν επιχειρήσεις που προσέλα- 
βαν Ατομα με Ειδικές Ανάγκες από 1-5-1999 και μέχρι 30 
ημέρες από την κοινοποίηση της απόφασης αυτής στις 
αρμόδιες υπηρεσίες του Ο.Α.Ε.Δ. 

Στις περιπτώσεις αυτές ως κρίσιμο τρίμηνο, θα εξετά- 

ζεταιτο τρίμηνο που προηγείται του μήνα πρόσληψης του 
Ατόμου με Ειδικές Ανάγκες. 

18. ΛΗΞΗ ΙΣΧΥΟΣ ΤΗΣ ΑΠΟΦΑΣΗΣ 

Η ισχύς της απόφασης αυτής λήγει στις 30 Ιουνίου 
2000, εκτός εάν ο αριθμός των προβλεπομένων θέσεων 
πληρωθεί νωρίτερα. 

19. ΚΑΛΥΨΗ ΔΑΠΑΝΗΣ 

α) Από τις διατάξεις της παρούσας απόφασης προϋπο¬ 
λογίζεται ότι θα προκληθεί δαπάνη τεσσάρων δισεκατομ¬ 
μυρίων εκατό εκατομμυρίων (4.100.000.000) δραχμών, η 
οποία αναλύεται ως εξής: 

• για το οικονομικό έτος 1999, πεντακόσια εκατομμύ¬ 
ρια (500.000.000) δραχμές 

• για το οικονομικό έτος 2000, ένα δισεκατομμύριο δια¬ 
κόσια πενήντα εκατομμύρια (1.250.000.000) δραχμές 

• για το οικονομικό έτος 2001, ένα δισεκατομμύριο πε¬ 
ντακόσια εκατομμύρια (1.500.000.000) δραχμές 

• και για το οικονομικό έτος 2002, οκτακόσια πενήντα 
εκατομμύρια (850.000.000) δραχμές. 

β) Για την ανωτέρω δαπάνη έχει εγγράφει πίστωση στον 
προϋπολογισμό του ΟΑΕΔ έτους 1999, ύψους 
827.000.000 οκτακόσια είκοσι επτά εκατομμύρια δρχ. με 
τα στοιχεία του κωδικού 639β, φορέας 200. 

Γ ια το οικονομικό έτος 1999 εγκρίθηκε από τον κρατικό 
προϋπολογισμό επιχορήγηση ύψους 827.000.000 δρχ. 

Η ανωτέρω δαπάνη δεν βαρύνει τον κρατικό προϋπολο¬ 
γισμό και ως εκ τούτου δεν εμπίπτει στην παρ. 3 του άρ¬ 
θρου 22 του Ν. 2362/1995 (περί Δημοσίου Λογιστικού). 
Γ ια το λόγο αυτό δεν απαιτείται σύμπραξη του Υπουργού 
Οικονομικών. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 9 Ιουλίου 1999 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 
-♦- 

Αριθ, 33720 (2) 

Επιχορήγηση Νέων Ελεύθερων Επαγγελματιών (ΝΕΕ) 
Ατόμων με Ειδικές Ανάγκες. 

Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29 του Ν. 1262/1982 για την 
«παροχή κινήτρων ενίσχυσης της οικονομικής και περι¬ 
φερειακής ανάπτυξης της χώρας και τροποποίηση συνα¬ 
φών διατάξεων», όπως τροποποιήθηκε με τα άρθρα 6, 7 
και 8 του Ν. 1836/89 «προώθηση της απασχόλησης και 
της Επαγγελματικής Κατάρτισης και άλλες διατάξεις» και 
το άρθρο 6του Ν. 2434/1996. 

2. Τις διατάξεις της παρ. 2α του άρθρου 1 του Ν. 
2469/1997 «περιορισμός και βελτίωση της αποτελεσματι- 
κότητας των κρατικών δαπανών» (Α' 38). 

3. Την υπ’ αριθ. 1446/22.6.1999 απόφαση του Δ.Σ. του 
Ο.Α.Ε.Δ. (αριθ. συνεδρίασης 25/22.6.1999), που μας υπο¬ 
βλήθηκε με το υπ’ αριθ. Β113182/28.6.1999 έγγραφό του. 

4. Το γεγογός ότι το ποσοστό ανεργίας των γυναικών εί¬ 
ναι αυξημένο σε σχέση με το ποσοστό ανεργίας των αν- 
δρών, αποφασίζουμε: 

1. Καταρτίζουμε πρόγραμμα επιχορήγησης 120 Νέων 
Ελεύθερων Επαγγελματιών Ατόμων με Ειδικές Ανάγκες. 


2. ΔΙΑΡΚΕΙΑ ΕΠΙΧΟΡΗΓΗΣΗΣ 

Η διάρκεια της επιχορήγησης για κάθε Ελεύθερο Επαγ- 
γελματία που υπάγεται στο πρόγραμμα αυτό, καθορίζε¬ 
ται σε εικοσιτέσσερις (24) μήνες από την ημερομηνία έκ¬ 
δοσης της σχετικής εγκριτικής απόφασης. 

3. ΠΟΣΟ ΕΠΙΧΟΡΗΓΗΣΗΣ 

Το ποσό της βασικής επιχορήγησης για τα άτομα που 
εντάσσονται στο πρόγραμμα αυτό ορίζεται σε δύο εκα¬ 
τομμύρια πεντακόσιες χιλιάδες (2.500.000) δρχ. για τον 
πρώτο χρόνο και ένα εκατομμύριο οκτακόσιες χιλιάδες 
(1.800.000) δρχ. για το δεύτερο χρόνο. 

Το βασικό ποσό της επιχορήγησης για κάθε ΝΕΕ που 
εντάσσεται στο πρόγραμμα αυτό προσαυξάνεται με: 
α) 500.000 δρχ, εάν ο ΝΕΕ είναι γυναίκα 
β) 500.000 δρχ, εάν ο ΝΕΕ κατοικεί σε απομακρυσμένη 
ορεινή και απομακρυσμένη νησιωτική περιοχή 
γ) 500.000 δρχ., εάν ο ΝΕΕ είναι άνω των 40 ετών και 
δ) 500.000 δρχ., εάν έχει ποσοστό αναπηρίας 60% και 
άνω 

ε) Ο ΝΕΕ μπορεί να κάνει χρήση μέχρι δύο των παρα¬ 
πάνω περιπτώσεων προσαύξησης, άσχετα αν συντρέ¬ 
χουν περισσότερες των δύο προϋποθέσεων. 

Τα ποσά προσαυξήσεων χορηγούνται τον πρώτο χρόνο 
της επιχορήγησης. 

Γ ια το πρώτο δωδεκάμηνο, από το ποσό που δικαιούται 
να λάβει ο ΝΕΕ, προκαταβάλλεται το ένα εκατομμύριο πε¬ 
ντακόσιες χιλιάδες (1.500.000) δρχ., μετά την έκδοση της 
σχετικής εγκριτικής απόφασης του αρμοδίου οργάνου. 

Το υπόλοιπο ποσό καταβάλλεται σε τρεις (3) ισόποσες 
τριμηνιαίες δόσεις. Η πρώτη δόση του α' δωδεκάμηνου 
καταβάλλεται μετά το πέρας 3 ημερολογιακών μηνών, 
από την ημερομηνία υπαγωγής του ατόμου στο πρό¬ 
γραμμα. 

Για το δεύτερο δωδεκάμηνο το ποσό του ενός εκατομ¬ 
μυρίου οκτακόσιων χιλιάδων (1.800.000) δρχ. καταβάλλε¬ 
ται σε τέσσερις (4) ισόποσες τριμηνιαίες δόσεις. 

Η πρώτη δόση του δεύτερου δωδεκάμηνου θα υπολο¬ 
γίζεται και θα καταβάλλεται από την πρώτη μέρα του δεύ¬ 
τερου δωδεκάμηνου. 

4. ΠΡΟΫΠΟΘΕΣΕΙΣ ΥΠΑΓΩΓΗΣ ΣΤΟ ΠΡΟΓΡΑΜΜΑ 
Απαραίτητες προϋποθέσεις υπαγωγής στο πρόγραμμα 

είναι: 

α) Ο Νέος Ελεύθερος Επαγγελματίας να είναι Άτομο με 
Ειδικές Ανάγκες και να έχει πιστοποιηθεί ως τέτοιο, με πο¬ 
σοστό αναπηρίας από 50% και πάνω, από Υγειονομική 
Επιτροπή της Νομαρχίας ή του ΙΚΑ. 

β) να μην έχει ενταχθεί και επιχορηγηθεί από το 1996 και 
ένθεν από αντίστοιχο πρόγραμμα Νέων Ελεύθερων 
Επαγγελματιών του ΟΑΕΔ. 

β) Να έχει ο Ν ΕΕ την ελληνική υπηκοότητα ή την υπηκο¬ 
ότητα κράτους-μέλους της Ε.Ε. ή να είναι Έλληνας ομο¬ 
γενής που να απασχολείται νόμιμα στη χώρα και η επιχεί¬ 
ρηση να εδρεύει και να λειτουργεί στην Ελλάδα. 

γ) Η απασχόληση του ΝΕΕ πρέπει να είναι πλήρης και 
αποκλειστική και να παρευρίσκεται στην επιχείρηση κατά 
τους ελέγχους των αρμοδίων οργάνων του ΟΑΕΔ. 

Ειδικά για τους ΝΕΕ των οποίων το ανπκείμενο δραστη¬ 
ριότητας της επιχείρησης τους υποχρεώνει σε εξωτερική 
εργασία, οι έλεγχοι των αρμοδίων οργάνων θα γίνονται 
μετά από συνεννόηση με τον ΝΕΕ. 

ε) Το ατομικό εισόδημα των αγάμων να είναι μικρότερο 
των πέντε εκατομμυρίων (5.000.000) δρχ. και των εγγά¬ 
μων των οκτώ εκατομμυρίων (8.000.000) δρχ. αντίστοιχα. 

. στ) Η έναρξη επιτηδεύματος να έχει γίνει από την 
1.1.1999 και έπειτα. 

ζ) Η κατάθεση της σχετικής αίτησης με όλα τα απαραί¬ 
τητα δικαιολογητικά να έχει γίνει μέχρι και την 20.6.2000. 

η) Ο ΝΕΕ επιδοτείται και σε περιπτώσεις που αναπτύσει 
την επιχειρηματική του δραστηριότητα σε ειδικά διαμορ¬ 
φωμένο χώρο της κατοικίας του. 

5. ΔΕΣΜΕΥΤΙΚΕΣ ΠΕΡΙΠΤΩΣΕΙΣ ΜΗ ΥΠΑΓΩΓΗΣ ΣΤΟ 
ΠΡΟΓΡΑΜΜΑ 

Δεν είναι δυνατή η υπαγωγή στα προγράμματα αυτά: 
α) Των πλανοδίων επιχειρήσεων (πχ πλασιέ, γυρολόγοι 
κ.α.). 

β) Των χαρτοπαιχτικών λεσχών και μπάρ. 
γ) Όλων των επιχειρήσεων που λειτουργούν αποκλει¬ 
στικά και μόνο βραδινές ώρες, 
δ) Των Ανωνύμων Εταιρειών (ΑΕ) 

6. ΥΠΑΓΩΓΗ ΣΤΟ ΠΡΟΓΡΑΜΜΑ ΕΤΑΙΡΙΩΝ -ΣΥΝΑΙΤΕ- 
ΡΙΣΜΩΝ - ΚΟΙΝΟΠΡΑΞΙΩΝ 

α) Σε περίπτωση που οι Νέοι Ελεύθεροι Επαγγελματίες 
δημιουργούν εταιρικές επιχειρήσεις με τη μορφή ΟΕ, ΕΕ, 
ΕΠΕ, Συνεταιρισμών ή Αστικών Εταιρειών μη κερδοσκο¬ 
πικού χαρακτήρα ή Κοινοπραξιών, θα μπορούν να υπάγο¬ 
νται στο πρόγραμμα χωρίς αριθμητικό περιορισμό και 
ανεξάρτητα αν όλοι οι μέτοχοι είναι ΑΜ ΕΑ ή όχι, εφ’ όσον: 

• Προσκομίσουν καταστατικό σύστασης της Εταιρείας 
ή Συνεταιρισμών ή Κοινοπραξιών 

• Απασχολούνται με πλήρη και αποκλειστική απασχό¬ 
ληση στην επιχείρηση. Η δέσμευση αυτή δεν ισχύει για 
μέλη αγροτικών συνεταιρισμών. 

β) Σε περίπτωση υποβολής αίτησης νέας ετερόρρυθ¬ 
μης εταιρείας (Ε.Ε) είναι δυνατή η επιχορήγηση μόνο για 
τους ομόρρυθμους εταίρους. 

δ) Επίσης μπορεί να υπάγεται και να επιχορηγείται από 
το πρόγραμμα της παρούσας Υπ. Απόφασης ΝΕΕ ΑΜΕΑ, 
όταν αυτός γίνεται εταίρος άλλης επιχείρησης που οι 
υπόλοιποι εταίροι είναι ΑΜΕΑ (ανεξάρτητα αν η επιχείρη¬ 
ση είναι νεοίδρυθείσα ή όχι). 

7. ΔΙΚΑΙΟΛΟΓΗΤΙΚΑ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Για να υπαχθεί στο πρόγραμμα αυτό Νέος Ελεύθερος 
Επαγγελματίας, πρέπει να υποβάλλει στο Γραφείο Εργα¬ 
σίας Ειδικών Κοινωνικών Ομάδων για το Νομό Αττικής 
(πλην Τ.Υ. ΟΑΕΔ Μεγάρων, Ελευσίνας και Λαυρίου) και 
τους Νομούς Θεσ/νίκης, Μαγνησίας, Αχαίας, Ηρακλείου 
και Λάρισας και για τους υπόλοιπους Νομούς στις κατά 
τόπους αρμόδιες Υπηρεσίες του ΟΑΕΔ (ΚΠΑ ή Γρ. Εργα¬ 
σίας ή Τ.Υ ή Υ.Ν) τα εξής δικαιολογητικά: 

α) Εντυπη αίτηση - δήλωση που θα περιέχει τα πλήρη 
στοιχεία της νέας επιχείρησης και του επαγγελματικού 
υπευθύνου, καθώς και επικυρωμένο αντίγραφο της αστυ¬ 
νομικής τους ταυτότητας. 

β) Κάρτα ανεργίας ή υπεύθυνη δήλωση στην οποία να 
φαίνεται ότι ήταν άνεργος πριν την έναρξη της δραστη¬ 
ριότητας της επιχείρησης. 

γ) Βεβαίωση της αρμόδιας Οικονομικής Εφορίας για 
έναρξη επιτηδεύματος. 

δ) Εκκαθαριστικό σημείωμα ή βεβαίωση της αρμόδιας 
Δ.Ο.Υ. για το εισόδημα του προηγούμενου οικονομικού 
έτους χρήσεως από την έναρξη επιτηδεύματος ή υπεύ¬ 
θυνη δήλωση ότι δεν είχε υποχρέωση υποβολής φορολο¬ 
γικής δήλωσης, θεωρημένη από την αρμόδια Δ.Ο.Υ. 

ε) Υπεύθυνη Δήλωση του άρθρου 8 του Ν. 1599/86 ότι ο 
ενδιαφερόμενος αποδέχεται τους όρους του προγράμ¬ 
ματος. 


στ) Ειδικό έντυπο - ερωτηματολόγιο της Υπηρεσίας Ει¬ 
δικών Κοινωνικών Ομάδων. 

η) Προκειμένου να επιχορηγηθεί ο ΝΕΕ από το πρό¬ 
γραμμα ως αγρότης, θα πρέπει να προσκομίσει από την 
αρμόδια ΔΟΥ πιστοποιητικό έναρξης επιχειρηματικής 
δραστηριότητας ως «Αγρότης». 

8. ΕΚΔΟΣΗ ΕΓΚΡΙΤΙΚΩΝ ΑΠΟΦΑΣΕΩΝ 

Την απόφαση υπαγωγής στο πρόγραμμα εκδίδουν οι 
κατά τόπους Προϊστάμενοι των Γ ραφείων Εργασίας Ειδι¬ 
κών Κοινωνικών Ομάδων ή ΚΠΑ ή Γραφείων Εργασίας ή 
Τ.Υ ή Υ.Ν, όπως έχει και παραπάνω αναφερθεί, το αργό¬ 
τερο ένα μήνα από την ημερομηνία κατάθεσης της αίτη¬ 
σης, αφού εξετάσουν τα προσκομισθέντα δικαιολογητικά 
και συνεκτιμήσουντην έκθεση ελέγχου που θα συντάξει ο 
αρμόδιος υπάλληλος, μετά από επιτόπια επίσκεψη στην 
έδρα της επιχείρησης. 

9. ΔΙΚΑΙΟΛΟΓΗΤΙΚΑ ΚΑΤΑΒΟΛΗΣ ΕΠΙΧΟΡΗΓΗΣΗΣ 

α) Για την είσπραξη της προκαταβολής, ο ΝΕΕ θα υπο¬ 
βάλλει εντός τριάντα εργασίμων ημερών από την κοινο¬ 
ποίηση της εγκριτικής απόφασης αίτηση και βεβαίωση 
φορολογικής ενημερότητας στην αρμόδια υπηρεσία του 
ΟΑΕΔ, η οποία υποχρεούται στην έκδοση της σχετικής 
απόφασης πληρωμής εντός τριάντα εργασίμων ημερών. 

β) Για την είσπραξη των επιμέρους δόσεων ο ΝΕΕ θα 
υποβάλλει αίτηση και ανάλογα με την περίπτωση: 

Δελτίο Παροχής Υπηρεσιών θεωρημένο από την Εφο¬ 
ρία ή Τιμολόγια Πώλησης ή Αγοράς ή οποιοδήποτε άλλο 
επίσημο στοιχείο (όπως επικυρωμένο φωτοαντίγραφο 
του Βιβλίου Εσόδων - Εξόδων) που αποδεικνύει την λει¬ 
τουργία της επιχείρησης. 

Ειδικά για την είσπραξη της πρώτης δόσης, ο ΝΕΕ υπο- 
χρεούνται να προσκομίσει παραστατικά στοιχεία λει¬ 
τουργικών και οργανωτικών εξόδων της επιχείρησης 
(εξοπλισμός, αγορές πρώτων υλών, ενοίκια, ΔΕΗ, ΟΤΕ, 
κλπ), αντίστοιχα περίπου του ποσού της προκαταβολής. 
Κατ εξαίρεση στην περίπτωση που δεν διαθέτει παρα¬ 
στατικά δαπανών, περίπου ισόποσα με την προκαταβολή, 
δύναται να τα προσκομίσει στην είσπραξη της δεύτερης 
δόσης. 

Μετά την υποβολή από τον ΝΕΕ της αίτησης και των 
σχετικών δικαιολογητικών για την είσπραξη της κάθε δό- 
σης η αρμόδια υπηρεσία του ΟΑΕΔ θα εκδίδει τη σχετική 
απόφαση πληρωμής εντός τριάντα (30) εργασίμων ημε¬ 
ρών. 

γ) Παραγραφή αξίωσης: Ο ΝΕΕ υποχρεούται εντός έξι 
(6) μηνών από την κοινοποίηση της απόφασης πληρωμής 
της τριμηνιαίας δόσης να εισπράξει το αναλογούν ποσόν. 
Σε περίπτωση που ο ενδιαφερόμενος δεν προσέλθει 
εντός της παραπάνω προθεσμίας, η αξίωση είσπραξης 
παραγράφεται. 

δ) Για οποιαδήποτε αλλαγή στη μορφή, λειτουργία, 
επωνυμία, είδος, δ/νση κλπ της επιχείρησης, ο Ελεύθε¬ 
ρος Επαγγελματίας ή ο εκπρόσωπος της επιχείρησης 
υποχρεούται να ενημερώνει εγκαίρως και εγγράφως την 
αρμόδια υπηρεσία του ΟΑΕΔ, προκειμένου να εξεταστεί 
αν συνεχίζουν να συντρέχουν οι όροι και οι προϋποθέσεις 
του προγράμματος. 

10. ΔΙΑΚΟΠΗ ΕΠΙΧΟΡΗΓΗΣΗΣ 

Η αρμόδια Υπηρεσία του ΟΑΕΔ υποχρεούται να πραγ¬ 
ματοποιεί επιτόπιους ελέγχους για την διαπίστωση της 
τήρησης των όρων και των προϋποθέσεων του προγράμ¬ 
ματος και να συντάσσει σχετικές εκθέσεις. 

Σε περίπτωση που διαπιστωθεί κάποια παράβαση εκ 
των ανωτέρω όρων ή γενικά των προϋποθέσεων της από¬ 
φασης αυτής, θα εφαρμόζονται οι διατάξεις των παρ. 7 
και 8 του άρθρου 29 του Ν. 1262/82, όπως συμπληρώθη¬ 
κε από τα άρθρα 6 και 7 του Ν. 1836/89 και η επιχορήγη¬ 
ση θα διακόπτεται. 

Ειδικότερα, ο κατά τόπον αρμόδιος Διευθυντής Υ.Ν. ή 
Προϊστάμενος Τ.Υ ή Γ.Ε. ή ΚΠΑ και Γραφείου Ειδικών Κοι¬ 
νωνικών Ομάδων του Οργανισμού, στις περιπτώσεις αυ¬ 
τές αποφαίνεται με αιτιολογημένη Απόφασή του για τη 
διακοπή της επιχορήγησης και την αναζήτηση του αναλο- 
γούντος ποσού επιχορήγησης, που έχει λάβει από τον 
ΟΑΕΔ και που αντιστοιχεί στο υπόλοιπο χρονικό διάστη¬ 
μα του συνολικού χρόνου απασχόλησης. 

Εφ’ όσον ο επαγγελματίας δεν επιστρέφει εμπρόθεσμα 
το αναλογούν ποσό που του αναζητείται, συντάσσεται με¬ 
τά από απόφαση του Δ.Σ. του Οργανισμού, Πράξη Βεβαί¬ 
ωσης Οφειλής και αποστέλλεται στην αρμόδια ΔΟΥ για 
βεβαίωση και είσπραξή του. 

11. ΑΝΑΚΛΗΣΗ ΕΓΚΡΙΤΙΚΗΣ ΑΠΟΦΑΣΗΣ 

Η απόφαση υπαγωγής του ΝΕΕ στο πρόγραμμα επιχο¬ 
ρήγησης, θα ανακαλείται μετά από απόφαση του Δ/ντή 
της Υ.Ν. ή Προϊσταμένου της Τ.Υ ή Γ.Ε. ή ΚΠΑ ή Γ ραφείου 
Εργασίας Ειδικών Κοινωνικών Ομάδων του Οργανισμού, 
εφ οσον διαπιστωθεί πριν την καταβολή της προκαταβο¬ 
λής, ότι δεν τηρείται κάποιος από τους όρους ή τις προϋ¬ 
ποθέσεις του προγράμματος. 

12. ΕΝΣΤΑΣΕΙΣ 

Για κάθε διαφορά που τυχόν θα προκύπτει κατά την 
εφαρμογή του προγράμματος μεταξύ του ΝΕΕ και ΟΑΕΔ, 
θα εκδίδεται απορριπτική απόφαση από το Γραφείο Ερ¬ 
γασίας ΕΚΟ, ΚΠΑ, Γρ. Εργασίας, ΥΝ, ΤΥ, η οποία θα δια¬ 
βιβάζεται προς επίλυση στην Αρμόδια Περ/κη Δ/νση. 

Σε περίπτωση που εκ νέου απορριφθεί το αίτημα του 
ΝΕΕ από τον Περ/κό Δ/ντή, τότε ο ενδιαφερόμενος δύνα- 
ται εντός τριάντα (30) ημερών από την κοινοποίησή της να 
ασκήσει ένσταση και η διαφορά θα επιλύεται από το Δ.Σ. 
του ΟΑΕΔ, μετά από εισήγηση της Υπηρεσίας Ειδικών 
Κοινωνικών Ομάδων. 

13. ΣΥΣΤΗΜΑ ΕΛΕΓΧΟΥ ΚΑΙ ΠΑΡΑΚΟΛΟΥΘΗΣΗΣ 

α) Προκειμένου να εξασφαλισθεί η αποτελεσματικότη- 
τα των ενεργειών απασχόλησης, λαμβάνονται τα ανα¬ 
γκαία μέτρα με σκοπό: 

- Την πιστή τήρηση των Εθνικών διατάξεων 

- Την ορθή υλοποίηση των ενεργειών και τη διαπίστωση 
του εάν αυτές είναι σύμφωνες με τις ισχύουσες ρυθμί¬ 
σεις. 

- Την πρόληψη ή την διαπίστωση τυχόν παραβάσεων και 
την επιβολή κυρώσεων. 

- Την ανάκτηση τυχόν καταβληθέντων κεφαλαίων μετά 
τη διαπίστωση σχετικής παράβασης. 

β) Οι ελεγχόμενες επιχειρήσεις υποχρεούνται: 

- Να παρέχουν κάθε δυνατή βοήθεια και ενημέρωση 
προς τους ελεγκτές υπαλλήλους. 

- Να τηρούν τα αποδεικτικά στοιχεία και έγγραφα που 


αναφέρονται στην παρούσα ΥΑ για 6 μήνες μετά τη λήξη 
του προγράμματος. 

γ) Για την ομαλή πορεία του προγράμματος με σκοπό 
την επίτευξη των στόχων του, ώστε να μην υπάρχουν απο¬ 
κλίσεις, θα παρακολουθούνται: 

- οι εγκριθείσες θέσεις 

- η κάλυψη των θέσεων 

- η καταβολή επιχορηγήσεων κλπ. 

14. ΔΙΑΔΙΚΑΣΙΑ ΕΛΕΓΧΟΥ 

α) Ο έλεγχος των προγραμμάτων απασχόλησης των 
επιχειρήσεων διενεργείται από δύο (2) υπαλλήλους - ελε¬ 
γκτές και υλοποιείται σε τρεις βαθμίδες. 

αα) Πρωτοβάθμιος που διενεργείται από υπαλλήλους 
των Γραφείων ΕΚΟ, ΚΠΑ, Υ.Ν, Τ.Υ, ή Γ.Ε. του ΟΑΕΔ μετά 
από εντολή του Προϊσταμένου τους. 

αβ) Δευτεροβάθμιος που διενεργείται από υπαλλήλους 
των Υπηρεσιών των οικείων Περ/κών Δ/νσεων του ΟΑΕΔ 
μετά από εντολή του Περ/κού Δ/ντή. 

αγ) Τριτοβάθμιος που διενεργείται με εντολή της Διοί¬ 
κησης του ΟΑΕΔ και από υπαλλήλους που ορίζει ο Διοι¬ 
κητής του ΟΑΕΔ με σχετική απόφασή του. 

β) Κατά τον έλεγχο για τη διαπίστωση της υλοποίησης 
του προγράμματος, θα συντάσσεται σχετική έκθεση. 

15. ΛΗΞΗ ΙΣΧΥΟΣ ΤΗΣ ΑΠΟΦΑΣΗΣ 

Η απόφαση αυτή έχει ως ημερομηνία έναρξης την ημε¬ 
ρομηνία δημοσίευσής της στο ΦΕΚ και λήγει στις 
30.6.2000, εκτός εάν ο αριθμός των προβλεπόμενων θέ¬ 
σεων πληρωθεί νωρίτερα ή προκηρυχθεί στο μεταξύ το 
αντίστοιχο πρόγραμμα του 2000. 

16. ΚΑΛΥΨΗ ΔΑΠΑΝΗΣ 

α) Από τις διατάξεις της παρούσας απόφασης προϋπο¬ 
λογίζεται ότι θα προκληθεί δαπάνη εξακοσίων δέκα εκα¬ 
τομμυρίων (610.000.000) δρχ., η οποία αναλύεται ως 
εξής: 

• για το οικονομικό έτος 1999, διακόσια εκατομμύρια 
(200.000.000) δρχ. 

• για το οικονομικό έτος 2000, τριακόσια δεκαέξι εκα¬ 
τομμύρια (316.000.000) δρχ. 

• για το οικονομικό έτος 2001, ενενήντα τέσσερα εκα¬ 
τομμύρια (94.000.000) δρχ. 

β) Γ ια την ανωτέρω δαπάνη έχει εγγράφει πίστωση στον 
προϋπολογισμό του ΟΑΕΔ έτους 1999, ύψους οκτακό¬ 
σιων είκοσι επτά εκατομμυρίων (827.000.000) δρχ. με τα 
στοιχεία του κωδικού 639β. 

γ) Η ανωτέρω δαπάνη δεν βαρύνει τον κρατικό προϋπο¬ 
λογισμό και ως εκ τούτου δεν εμπίπτει στην παρ.3 του άρ¬ 
θρου 22 του Ν. 2362/95 (περί δημοσίου λογιστικού) και 
για τον λόγο αυτό δεν απαιτείται σύμπραξη του Υπουρ¬ 
γού Οικονομικών. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 9 Ιουλίου 1999 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 

ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙρ: νννννγ.βΙ.ςΓ 
θ-ΙΠΒίΙ: ην35 @ βΙ·9Γ 


ΥΠΗΡΕΣΙΕΣ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΕΞΥΠΗΡΕΤΗΣΗΣ ΠΟΛΙΤΩΝ 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


5225 761 ΘΕΣΣΑΛΟΝΙΚΗ 

5230 841 Βασ. Όλγας 227-Τ.Κ. 54100 (031) 423 956 

5225 713 ΠΕΙΡΑΙΑΣ 

5249 547 Νικήτα 6-8 Τ. Κ. 185 31 4135 228 

5239 762 ΠΑΤΡΑ 

5248 141 Κορίνθου 327 - Τ. Κ. 262 23 (061) 6381 100 

5248 188 ΙΩΑΝΝΙΝΑ 

5248 785 Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

5248 320 Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 


4135 228 


(061) 6381 100 
(0651) 87215 

(0531) 22 858 
(041) 597449 
(0661) 89 127/89 120 


(081)396 223 


ΤΙΜΗ ΦΥΛΛΩΝ ' Μέ ΧΡ' 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ . . „ 


Από 8 σελίδες και άνω προσαύξηση 100 δρχ. ανά θσέλιδο ή μέρος αυτού 



Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α" (Νόμοι, Π.Δ., Συμβάσεις κ.λπ.) 

Β" (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ" (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 » 3.500 >· 

15.000 » 750 >· 

70.000 » 3.500 » 

30.000 » 1.500 » 

15.000 » 750 >· 

5.000 » 250 >· 

10.000 » 500 >» 

3.000 ·> 150 » 

10.000 » 500 » 

250.000 » 12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 12.500 >· 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που ανπστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00" 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 























